Analüüsi uudiste teksti ja paku sellele sobiv pealkiri eesti keeles. Vasta vaid lühikese pealkirjaga.
## Tekst:

Soome rehvitootja Nokian Renkaat teatas, et investeerib Rumeeniasse 650 miljonit eurot ja ehitab sinna uue tehase. Firma lõpetab äritegevuse Venemaal.
Uues tehases hakkab Nokian tootma kuus miljonit rehvi aastas. Ettevõte plaanib rehvide massilist tootmist alustada 2025. aasta alguses, vahendas Yle.

Nokian ehitab tehase Rumeenia loodeosas asuvasse Oradea linna, mis asub Ungari piiri lähedal.

"See investeering on oluline strateegiline otsus. Hakkame Nokiani rehvide äri üles ehitama uutel alustel, ilma Venemaata. Uus tehas Euroopas mängib selles võtmerolli," teatas Nokiani tegevjuht Jukka Moisio.

Ettevõtte hinnangul annab uus tehas tööd umbes 500 inimesele. Kesk-Euroopa on firma jaoks oluline turupiirkond.

"Kaalusime 40 asukoha variandi vahel, misjärel valisime asukohaks Oradea. Otsust mõjutasid mitmed tegurid, nagu kvalifitseeritud tööjõu kättesaadavus, logistilised eelised ja stabiilne keskkond, ütles Nokiani tippjuht Adrian Kaczmarczyk.

Nokiani teatel on Oradea tehas esimene rehvitööstuse süsihappegaasivaba tehas.

Nokian teatas juunis, et sanktsioonide tõttu lõpetab firma Venemaal äritegevuse. Oktoobris teatas Nokian, et müüb oma Vene ärid Tatneftile.

Nokian tegutses Venemaal alates 2005. aastast.
## Pealkiri:

user
Soome rehvitootja ehitab Rumeeniasse uue tehase
assistant